Sami Levi

Sami Levi es un kantadero i musiko sefardi de la Turkiya, konosido por la su partisipasion enel grup Sefarad.

Sami nasio el 13 de Avril de 1981 en EstambolOkimdir.com: Quién es Sami Levi? (en turkano) i akabó el kolej enel anyo 1998, en la eskola  Göztepe Lisesi de esta misma sivdad. Ya en la su chikés, kuando estava enel djardino de ninyos, empiesó a tener kontakto kon la musika i amostrar el su entereso por eya. 

El su kontakto kon la musika en djudeoespanyol
Sami empiesó a aprender kantikas en djudeoespanyol kon la su bavá, desde chiko. Es komun en las famiyas sefardis de la Turkiya ke los mayores avlen sólu djudeoespanyol entre eyos, i la bavá de Sami avlava a el en este lashon. En la su famiya, Sami konosió las kantikas tradisionalas de la komunita sefardi.

Enel anyo 1996, konose a Cem Stamati, i antonses endjunto a Ceki Benşuşe Contemporary Practice of the Traditional Jewish-Spanish (Ladino) Music Repertoire in Turkey: The Revival Just Begun. Hadass Pal-Yarden, Universita Politéknika de Estambol dempues desiden kriar el grup musikal Sefarad, enel kualo Sami es el kantadero lider"Estamos prontos para defender la muestra erensia". Sami Levi, Cem Stamati i Ceki Benşuşe, entrevistados por el su má resyente disko, "Evvel Zaman" (en turkano). Resyentemente empiesó la su karriera komo kantadero en solo, en la kuala tiene dos diskos, uno un maksi-single, Hade Hade Duke DukeErol Köse Production: Sami - Hade Hade - Duke Duke i un album kompleto, Disco Kolbastı ve Balkan HavalarıSosytetiqHaber.comHadigel.net: Sefarad Sami - Disco Kolbastı ve Balkan HavalarıSEFARAD / ספרד :"Divertimento ladino en İstanbul" (en Kastilyano)

Diskografiya
Hade Hade Duke Duke (2008)
Disco Kolbastı ve Balkan Havaları (2009)
Seve Seve (2011)

Referensias

Atamientos eksternos
Sami Levi, Bengü i otros kantaderos en el habér de la television turkana, kon motivo de la su má resiente kantika, "Kimler Geçti Alemde (Hade Hade)"

Kateggoría:Kantadores
Kateggoría:Kantaderos de la Turkiya
Kateggoría:Turkanos
Kateggoría:Sefaradim‎
Kateggoría:Muzika sefaradi